sasicodes/solvari-1 huggingface dataset:
களிறு புதை அம்பின் பட்டுப்பாடு ஊன்றும்களிறு புதையாகிய அம்பால் புண்பட்ட இடத்துத் தளராது தன் பெருமையை நிலைநிறுத்தும் உரவோர் சிதைவிடத்து ஒல்கார்அது போல ஊக்கமுடையார் தாம் கருதிய உயர்ச்சிக்குச் சிதைவுவந்த இடத்துத் தளராது தம் பெருமையை நிலை நிறுத்துவர்.
உள்ளம் இல்லாதவர்ஊக்கம் இல்லாத அரசர் உலகத்து வள்ளியம் என்னும் செருக்கு எய்தார்இவ்வுலகத்தாருள் வண்மையுடையேம் என்று தம்மைத்தாம் மதித்தலைப் பெற்றார்.
பரியத கூர்ங்கோட்டது ஆயினும் எல்லா விலங்கினும் தான் பேருடம்பினது அதுவேயும் அன்றிக் கூரிய கோட்டையும் உடையது ஆயினும் யானை புலி தாக்குறின் வெரூஉம் யானை தன்னைப் புலி எதிர்ப்படின் அதற்கு அஞ்சும்.
புலியின் மிக்க மெய்வலியும் கருவிச் சிறப்பும் உடைத்தாயினும் யானை ஊக்கம் இன்மையான் அஃதுடைய அதற்கு அஞ்சும் என்ற இது பகைவரின் மிக்க மெய்வலியும் கருவிச் சிறப்பும் உடையராயினும் அரசர் ஊக்கமிலராயின் அஃதுடைய அரசர்க்கு அஞ்சுவர் என்பது தோன்ற நின்றமையின் பிறிது மொழிதல்.
ஒருவற்கு உரம் உள்ள வெறுக்கைஒருவற்குத் திண்ணிய அறிவாவது ஊக்கமிகுதி அஃது இல்லார் மரம்அவ்வூக்க மிகுதி இல்லாதார் மக்களாகார் மரங்களாவார் மக்களாதலே வேறு சாதி மரங்களோடு இம்மரங்களிடை வேற்றுமை வடிவு மக்கள் வடிவே பிறிது இல்லை.
மக்கட்குள்ள நல்லறிவும் காரிய முயற்சியும் இன்மைபற்றி மரம் என்றும் மரத்திற்குள்ள பயன்பாடின்மைபற்றி மக்களாதலே வேறு என்றும் கூறினார்.
குடி என்னும் குன்றா விளக்கம்தான் பிறந்த குடியாகிய நந்தா விளக்கு மடி என்னும் மாசு ஊர மாய்ந்து கெடும்ஒருவன் மடியாகிய இருள் அடர நந்திப் போம்.
விளக்கம் உலக நடை உள்ள துணையும் இடையறாது தன்னுள் பிறந்தாரை விளக்குதலின் குடியைக் குன்றா விளக்கம் என்றும் தாமத குணத்தான் வருதலின் மடியை மாசு என்றும் அஃது ஏனையிருள் போலாது அவ்விளக்கத்தைத் தான் அடர்ந்து மாய்க்கும் வலி உடைமையின் மாசு ஊர மாய்ந்து கெடும் என்றும் கூறினார்.
நெருப்பிற் கொடியது பிறிதின்மை பற்றி நெருப்பை நெருப்பாகவே கருதுக என்றார் போல மடியின் தீயது பிறிதின்மை பற்றிப் பின்னும் அப்பெயர் தன்னானே கூறினார்.
மடி மடிக்கொண்டு ஒழுகும் பேதை பிறந்த குடி விடத் தகுவதாய மடியைத் தன்னுள்ளே கொண்டு ஒழுகும் அறிவில்லாதான் பிறந்த குடி தன்னினும் முந்து மடியும் அவன் தன்னினும் முந்துற அழியும்.
விளக்கம் அழிவு தருவதனை அகத்தே கொண்டு ஒழுகுதலின் பேதை என்றும் அவனால் புறம் தரப்படுவதாகலின் குடி தன்னினும் முந்துற அழியும் என்றும் கூறினார்.
மடி மடிந்து மாண்ட உஞற்று இலவர்க்கு மடியின் கண்ணே வீழ்தலான் திருந்திய முயற்சி இலராயினார்க்கு குடி மடிந்து குற்றம் பெருகும் குடியும் மடிந்து குற்றமும் பல்கும்.
மடி நெடுநீர் மறவி துயில் நான்கும் மடியும் விரைந்து செய்வதனை நீடித்துச் செய்யும் இயல்பும் மறப்பும் துயிலும் ஆகிய இந்நான்கும் கெடும் நீரார் காமக் கலன் இறக்கும் இயல்பினையுடையார் விரும்பி ஏறும் மரக்கலம்.
இறக்கும் இயல்பு நாள் உலத்தல் இவை துன்புறும் நீரார்க்கு இன்புறுத்துவ போன்று காட்டி அவர் விரும்பிக் கொண்ட வழித் துன்பத்திடை வீழ்த்தலின் நாள் உலர்ந்தார்க்கு ஆக்கம் பயப்பது போன்று காட்டி அவர் விரும்பியேறிய வழிக் கடலிடை வீழ்க்கும் கலத்தினை ஒக்கும் என்னும் உவமைக்குறிப்பு காமக்கலன் என்னும் சொல்லால் பெறப்பட்டது.
மடிந்து புரிந்து மாண்ட உஞற்று இலவர் மடியை விரும்புதலான் மாண்ட முயற்சி இல்லாதார் இடி புரிந்து எள்ளும் சொல் கேட்பர் தம் நட்டார்முன் கழறுதலை மிகச் செய்து அதனால் பயன் காணாமையின் பின் இகழ்ந்து சொல்லும் சொல்லைக் கேட்பர்.
மடி குடிமைக்கண் தங்கின் மடியினது தன்மை குடிமையுடையான்கண்ணே தங்குமாயின் தன் ஒன்னார்க்கு அடிமை புகுத்திவிடும் அஃது அவனைத் தன் பகைவர்க்கு அடியனாம் தன்மையை அடைவித்துவிடும் விளக்கம் மடியினது தன்மை காரியக் கேடு.
ஒருவன் மடி ஆண்மை மாற்ற ஒருவன் தன் மடியாளுந்தன்மையை ஒழிக்கவே குடி ஆண்மையுள் வந்த குற்றம் கெடும் அவன் குடியுள்ளும் ஆண்மையுள்ளும் வந்த குற்றங்கள் கெடும்.
வினைக்குறை தீர்ந்தாரின் உலகு தீர்ந்தன்றுவினையாகிய குறையைச் செய்யாது விட்டாரை உலகம் விட்டது வினைக் கண் வினைகெடல் ஓம்பல்அதனான் செய்யப்படும் வினைக் கண் தவிர்ந்திருத்தலை ஒழிக.
தாளாண்மை என்னும் தகைமைக்கண் தங்கிற்றுமுயற்சி என்று சொல்லப்படுகின்ற உயர்ந்த குணத்தின்கண்ணே நிலை பெற்றது வேளாண்மை என்னும் செருக்குஎல்லார்க்கும் உபகாரம் செய்தல் என்னும் மேம்பாடு.
விளக்கம் பொருள் கை கூடுதலான் உபகரித்தற்கு உரியார் முயற்சி உடையார் என்பார் அவ்வக் குணங்கள்மேல் வைத்தும் அது பிறர் மாட்டு இல்லை என்பார் தங்கிற்றே என்றும் கூறினார்.
தாளாண்மை இல்லாதான் வேளாண்மைமுயற்சி இல்லாதவன் உபகாரியாம் தன்மை பேடி கை வாள் ஆண்மை போலக் கெடும்படை கண்டால் அஞ்சும் பேடி அதனிடைத் தன் கையில் வாளை ஆளுதல் தன்மை போல இல்லையாம்.
பேடி வாளைப் பணிகோடற் கருத்து உடையளாயினும் அது தன் அச்சத்தால் முடியாதவாறு போல முயற்சியில்லாதவன் பலர்க்கும் உபகரித்தற் கருத்துடைனாயினும் அது தன் வறுமையான் முடியாது என்பதாம்.
இதனான் அஃது இல்லாதானது குற்றம் கூறப்பட்டது.. இன்பம் விழையான் வினை விழைவான்தனக்கு இன்பத்தை விரும்பானாகி வினைமுடித்தலையே விரும்புவான் தன் கேளிர் துன்பம் துடைத்து ஊன்றும் தூண்தன் கேளிராகிய பாரத்தின் துன்பத்தினை நீக்கி அதனைத் தாங்கும் தூணாம்.
முயற்சி திருவினை ஆக்கும்அரசர்மாட்டு உளதாய முயற்சி அவரது செல்வத்தினை வளர்க்கும் முயற்று இன்மை இன்மை புகுத்திவிடும்அஃதில்லாமை வறுமையை அடைவித்து விடும்.
மா முகடி மடி உளாள்கரிய சேட்டை ஒருவன் மடியின் கண்ணே உறையும் தாமரையினாள் மடி இலான் தாள் உளாள் என்பதிருமகள் மடியிலாதானது முயற்சிக்கண்ணே உறையும் என்று சொல்லுவர் அறிந்தோர்.
பொறி இன்மை யார்க்கும் பழியன்றுபயனைத் தருவதாய விதியில்லாமை ஒருவற்கும் பழியாகாது அறிவு அறிந்து ஆள்வினை இன்மை பழிஅறியவேண்டும் அவற்றை அறிந்து வினைசெய்யாமையே பழியாவது.
தெய்வம் இயையாவழி ஆள்வினை உடைமையால் பயன் இல்லை என்பாரை நோக்கி உலகம் பழவினை பற்றிப் பழியாது ஈண்டைக் குற்றமுடைமை பற்றியே பழிப்பது என்றார்.
அதனால் விடாது முயல்க என்பது குறிப்பெச்சம்.. தெய்வத்தான் ஆகாது எனினும்முயன்ற வினை பால்வகையால் கருதிய பயனைத் தாராதாயினும் முயற்சி தன் மெய் வருத்தக் கூலி தரும்முயற்சி தனக்கு இடமாய உடம்பு வருந்திய வருத்தத்தின் கூலி அளவு தரும் பாழாகாது.
ஊழையும் உப்பக்கம் காண்பர்பயனை விலக்குவதாய் ஊழினையும் புறங்காண்பர் உலைவு இன்றித் தாழாது உஞற்றுபவர் அவ்விலக்கிற்கு இளையாது வினையைத் தாழ்வற முயல்வார்.
விளக்கம் தாழ்வறுதல்சூழ்ச்சியினும் வலி முதலிய அறிதலினும் செயலினும் குற்றம் அறுதல் ஊழ் ஒருகாலாக இருகாலாக அல்லது விலக்கலாகாமையின் பலகால் முயல்வார் பயன் எய்துவர் என்பார் உப்பக்கம் காண்பர் என்றார்.
விளக்கம் வினை இனிது முடிந்துழி நிகழற்பாலதாய மகிழ்ச்சியை அதற்கு இடையே இடுக்கண் வருவழிச் செய்யவே அவன் அழிவின்றி மன எழுச்சியான் அதனைத் தள்ளி அக்குறை முடிக்கும் ஆற்றலுடையனாம் ஆகலின் அடுத்து ஊர்வது அஃது ஒப்பது இல் என்றார்.
வெள்ளத்து அனைய இடும்பைவெள்ளம்போலக் கரையில வாய இடும்பைகள் எல்லாம் அறிவுடையான் உள்ளத்தின் உள்ளக் கெடும்அறிவுடையவன் தன் உள்ளத்தான் ஒன்றனை நினைக்க அத்துணையானே கெடும்.
விளக்கம் இடும்பையாவது உள்ளத்து ஒரு கோட்பாடேயன்றிப் பிறிதில்லை என்பதூஉம் அது மாறுபடக்கொள்ள நீங்கும் என்பதூஉம் அறிதல் வேண்டுதலின் அறிவுடையான் என்றும் அவ் வுபாயத்தது எண்மை தோன்ற உள்ளத்தின் உள்ள என்றும் கூறினார்.
இடும்பைக்கு இடும்பை படாஅதவர்வினை செய்யுங்கால் அதற்கு இடையே வந்த துன்பத்திற்கு வருந்தாதவர் இடும்பைக்கு இடும்பை படுப்பர்அத்துன்பந்தனக்குத் தாம் துன்பம் விளைப்பர்.
மடுத்த வாய் எல்லாம் பகடு அன்னான்விலங்கிய இடங்கள் எல்லாவற்றினும் சகடம் ஈர்க்கும் பகடு போல வினையை எடுத்துக் கொண்டு உய்க்க வல்லானை உற்ற இடுக்கண் இடர்ப்பாடு உடைத்துவந்துற்ற இடுக்கண் தானே இடர்ப்படுதலை உடைத்து.
அடுக்கி வரினும்இடைவிடாது மேன்மேல் வந்தனவாயினும் அழிவிலான் உற்ற இடுக்கண் இடுக்கண்படும்தன்னுள்ளக் கோட்பாடு விடாதான் உற்ற இடுக்கண் தாம் இடுக்கணிலே பட்டுப்போம்.
உடம்பு இடும்பைக்கு இலக்கம் என்றுநாற்கதியினும் உள்ள உடம்புகள் இடும்பை என்னும் வாளுக்கு இலக்கு என்று தெளிந்து கலக்கத்தைக் கையாறக் கொள்ளாதாம் மேல்தம் மேல் வந்த இடும்பையை இடும்பையாகக் கொள்ளார் அறிவுடையார்.
இயல்பாகக் கொள்வர் என்பது குறிப்பெச்சம.. இன்பம் விழையான் இடும்பை இயல்பு என்பான்தன் உடம்பிற்கு இன்பமாயவற்றை விரும்பாதே வினையால் இடும்பை எய்தல் இயல்பு என்று தெளிந்திருப்பான் துன்பம் உறுதல் இலன்தன் முயற்சியால் துன்பமுறான்.
விளக்கம் இன்பத்தை விழையினும் இடும்பையை இயல்பு என்னாது காக்கக் கருதினும் துன்பம் விளைதலின் இவ்விரண்டுஞ் செய்தானைத் துன்பம் உறுதல் இலன் என்றார்.
இன்பத்துள் இன்பம் விழையாதான்வினையால் தனக்கு இன்பம் வந்துழி அதனை அனுபவியாநின்றே மனத்தான் விரும்பாதான் துன்பத்துள் துன்பம் உறுதல் இலன்துன்பம் வந்துழியும் அதனை அனுபவியாநின்றே மனத்தான் வருந்தான்.
இன்னாமை இன்பம் எனக்கொளின்ஒருவன் வினைசெய்யும் இடத்து முயற்சியான் வரும் துன்பந்தன்னையே தனக்கு இன்பமாகக் கற்பித்துக் கொள்வானாயின் தன் ஒன்னார் விழையும் சிறப்பு ஆகும்அதனால் தன் பகைவர் நன்கு மதித்தற்கு ஏதுவாய் உயர்ச்சி உண்டாம்.
விளக்கம் துன்பந்தானும் உயிர்க்கு இயல்பன்றிக் கணிகமாய் மனத்திடை நிகழ்வதோர் கோட்பாடு ஆகலின் அதனை மாறுபடக்கொள்ளவே அதற்கு அழிவு இன்றி மனமகிழ்ச்சி உடையனாய் அதனால் தொடங்கிய வினை முடித்தேவிடும் ஆற்றல் உடையனாம் என்பது கருத்து.
கருவியும்வினை செய்யுங்கால் அதற்கு வேண்டும் கருவிகளும் காலமும் அதற்கு ஏற்ற காலமும் செய்கையும்அது செய்யுமாறும் செய்யும் அருவினையும்அவ்வாற்றில் செய்யப்படும் அவ்வரிய வினைதானும் மாண்டது அமைச்சு வாய்ப்ப எண்ண வல்லவனே அமைச்சனாவான்.
வண்கண்வினை செய்தற்கண் அசைவின்மையும் குடி காத்தல்குடிகளைக் காத்தலும் கற்று அறிதல்நீதி நூல்களைக் கற்றுச் செய்வன தவிர்வன அறிதலும் ஆள்வினையொடுமுயற்சியும் ஐந்துடன் மாண்டது அமைச்சுமேற்சொல்லிய அங்கங்கள் ஐந்துடனே திருந்த உடையானே அமைச்சனாவான்.
இந்நான்கனையும் மேற்கூறியவற்றோடு தொகுத்துக் கூறியது அவையும் இவற்றோடு கூடியே மாட்சிமைப்பட வேண்டுதலானும் அவற்றிற்கு ஐந்து என்னும் தொகை பெறுதற்கும்.
இனி இதனை ஈண்டு எண்ணியவற்றிற்கே தொகையாக்கிக் குடிகாத்தல் என்பதனைக் குடிப்பிறப்பும் அதனை ஒழுக்கத்தால் காத்தலும் எனப் பகுப்பாரும் கற்று அறிதல் என்பதனைக் கற்றலும் அறிதலும் எனப் பகுப்பாரும் உளர்.
அவர் உடன் என்பதனை முற்றும்மைப் பொருட்டாக்கியும் குடி என்பதனை ஆகுபெயராக்கியும் இடர்ப்படுப.. பிரித்தலும்வினை வந்துழிப் பகைவர்க்குத் துணையாயினாரை அவரிற் பிரிக்க வேண்டின் பிரித்தலும் பேணிக்கொளலும் தம்பாலாரை அவர் பிரியாமல் கொடை இன்சொற்களால் பேணிக் கொள்ளுதலும் பிரிந்தார்ப் பொருத்தலும்முன்னே தம்மினும் தம் பாலாரினும் பிரிந்தாரை மீண்டும் பொருத்த வேண்டின் பொருத்தலும் வல்லது அமைச்சுவல்லவனே அமைச்சனாவான்.
விளக்கம் இவற்றுள் அப்பொழுதை நிலைக்கு ஏற்ற செயலறிதலும் அதனை அவர் அறியாமல் ஏற்ற உபாயத்தால் கடைப்பிடித்தலும் அரியவாதல் நோக்கி வல்லது என்றார்.
தெரிதலும்ஒருகாரியச் செய்கை பலவாற்றால் தோன்றின் அவற்றுள் ஆவது ஆராய்ந்தறிதலும் தேர்ந்து செயலும்அது செய்யுங்கால் வாய்க்கும் திறன் நாடிச் செய்தலும் ஒரு தலையாச் சொல்லலும்சிலரைப் பிரித்தல் பொருத்தல் செயற்கண் அவர்க்கு இதுவே செயற்பாலது என்று துணிவு பிறக்கும் வகை சொல்லுதலும் வல்லது அமைச்சு வல்லவனே அமைச்சனாவான்.
அறன் அறிந்து ஆன்று அமைந்த சொல்லான்அரசனால் செய்யப்படும் அறங்களை அறிந்து தனக்கு ஏற்ற கல்வியான் நிறைந்து அமைந்த சொல்லை உடையனாய் எஞ்ஞான்றும் திறன் அறிந்தான்எக்காலத்தும் வினை செய்யும் திறங்களை அறிந்தான் தேர்ச்சித் துணைஅவற்குச் சூழ்ச்சித் துணையாம்.
மதிநுட்பம் நூலோடு உடையார்க்குஇயற்கையாகிய நுண்ணறிவைச் செயற்கை ஆகிய நூலறிவோடு உடையவராய அமைச்சர்க்கு அதி நுட்பம் முன் நிற்பவை யா உளமிக்க நுட்பத்தையுடைய சூழ்ச்சிகளாய் முன்நிற்பன யாவையுள?
அவர் சூழ்ச்சிக்கு இனமாய் முன் சுட்டப்படுவது ஒன்றில்லாமையும் சுட்டுப் பெயர் ஐந்தாம் உருபு ஏற்றவழி அவ்வாறு நில்லாமையும் அறிந்திலர்.
செயற்கை அறிந்தக் கடைத்தும்நூல் நெறியான் வினை செய்யும் திறங்களை அறிந்த இடத்தும் உலகத்து இயற்கை அறிந்து செயல் அப்பொழுது நடக்கின்ற உலக இயற்கையை அறிந்து அதனோடு பொருந்தச் செய்க.
பக்கத்துள் பழுது எண்ணும் மந்திரியின்பக்கத்திருந்து பிழைப்பு எண்ணும்அமைச்சன் ஒருவனில் ஓரேழுபதுகோடி தெவ் உறும் அரசனுக்கு எதிர் நிற்பார் ஓரேழுபதுகோடி பகைவர் உறுவர்.
முறைப்படச் சூழ்ந்தும் முடிவிலவே செய்வர் செய்யப்படும் வினைகளை முன் அடைவுபட எண்ணி வைத்தும் செய்யுங்கால் அவை முடிவிலவாகவே செய்யா நிற்பர் திறப்பாடு இலாதவர் முடித்தற்கு ஏற்றகூறுபாடு இல்லாதார்.
இந்நலம் உலகத்தைத் தம் வய்த்ததாக்கும் அமைச்சர்க்கு வேறாக வேண்டும் என்னும் நீதிநூல் வழக்குப்பற்றி நாநலம் என்னும் நலன் என்றும் பிறர்க்கும் இதுபோலச் சிறந்தது பிறிது இன்மையான் அந்நலம் யாநலத்துள்ள தூஉம் அன்று என்றும் கூறினார்.
ஆக்கமும் கேடும் அதனால் வருதலால் தம் அரசர்க்கும் அங்கங்கட்கும் ஆக்க அழிவுகள் தம் சொல்லான் வரும் ஆகலான் சொல்லின் கண் சோர்வு காத்து ஓம்பல் அப்பெற்றித்தாய சொல்லின்கண் சோர்தலை அமைச்சர் தம்கண் நிகழாமல் போற்றிக் காக்க.
விளக்கம் ஆக்கத்திற்கு ஏதுவாய நற்சொல்லையும் கேட்டிற்கு ஏதுவாய தீச்சொல்லையும் சொல்லாதல் ஒப்புமைபற்றி அதனால் என்றார்.
கேட்டார்ப் பிணிக்கும் தகை அவாய் நட்பாய் ஏற்றுக் கொண்டாரைப் பின் வேறுபடாமல் பிணிக்கும் குணங்களை அவாவி கேளாரும் வேட்ப மொழிவது மற்றைப் பகையாய் ஏற்றுக் கொள்ளாதாரும் பின் அப்பகைமை ஒழிந்து நட்பினை விரும்பும் வண்ணம் சொல்லப்படுவதே சொல்லாம் அமைச்சர்க்குச் சொல்லாவது.
சொல்லைப் பிறிது ஓர்சொல் வெல்லும் சொல் இன்மை அறிந்து தாம் சொல்லக் கருதிய சொல்லைப் பிறிதோர் சொல்லால் வெல்ல வல்லதொரு சொல் இல்லாமை அறிந்து அச்சொல்லைச் சொல்லுக பின் அச்சொல்லைச் சொல்லுக.
வேட்பத்தாம் சொல்லிப் பிறர் சொற் பயன் கோடல் பிறர்க்குத் தாம் சொல்லுங்கால் அவர் பின்னும் கேட்டலை விரும்புமாறு சொல்லி அவர் தமக்குச் சொல்லுங்கால் அச்சொல்லின் பயனைக் கொண்டொழிதல் மாட்சியின் மாசு அற்றார் கோள் அமைச்சியலுள் குற்றம் அற்றாரது துணிபு.
சொலன் வல்லன் தான் எண்ணிய காரியங்களைப் பிறர்க்கு ஏற்பச் சொல்லுதல் வல்லனாய் சோர்வு இலன் அவை மிகப் பலவாயவழி ஒன்றினும் சோர்விலனாய் அஞ்சான் அவைக்கு அஞ்சானாயினான் யாவன் அவனை இகல் வெல்லல் யார்க்கும் அரிது அவனை மாறுபாட்டின் கண் வெல்லுதல் யாவர்க்கும் அரிது.
தொழில் நிரந்து இனிது செல்லுதல் வல்லார்ப்பெறின் சொல்லப்படும் காரியங்களை நிரல்படக் கோத்து இனிதாகச் சொல்லுதல் வல்லாரைப் பெறின் ஞாலம் விரைந்து கேட்கும் உலகம் அவற்றை விரைந்து ஏற்றுக் கொள்ளும்.
மாசு அற்ற சில சொல்லல் தேற்றாதவர் குற்றமற்றன வாய்ச் சிலவாய வார்த்தைகளை அவ்வாற்றால் சொல்லுதலை அறியாதார் பல சொல்லக் காமுறுவர் பலவாய வார்த்தைகளைத் தொடுத்துச் சொல்ல விரும்புவர்.
விளக்கம் செவ்விபெற மலர்ந்து வைத்தும் நாற்றம் இல்லாதபூச் சூடப்படாதவாறு போல நூலைக் கற்றுவைத்தும் சொல்லமாட்டாதார் நன்கு மதிக்கப்பட்டார் என்றமையின் இது தொழில் உவமம் ஆயிற்று.
துணை நலம் ஆக்கம் தரூஉம் ஒருவனுக்குத் துணையது நன்மை செல்வம் ஒன்றனையும் கொடுக்கும் வினை நலம் வேண்டிய எல்லாம் தரும் அவ்வளவன்றி வினையது நன்மை அவன் வேண்டியன யாவற்றையும் கொடுக்கும்.
புகழொடு நன்றி பயவா வினை தம் அரசனுக்கு இம்மைக் கண் புகழும் மறுமைக்கண் அறமும் பயவாத வினைகளை என்றும் ஒருவுதல் வேண்டும் அமைச்சர்க்கு எக்காலத்தும் ஒழிதல் வேண்டும்.
ஆதும் என்னும் அவர் மேலாகக்கடவோம் என்று கருதுவார் ஒளி மாழ்கும் வினை செய் ஓதல் வேண்டும் தம் ஒளி கெடுதற்குக் காரணமாய வினையைச் செய்தலைத் தவிர்க.
இடுக்கண் படினும் இளிவந்த செய்யார் தாம் இடுக்கணிலே படவரினும் அது தீர்தற்பொருட்டு முன் செய்தார்க்கு இளி வந்த வினைகளைச் செய்யார் நடுக்கு அற்ற காட்சியவர் துளக்கம் அற்ற தெளிவினை உடையார்.
விளக்கம் சிறிது போழ்தில் கழிவதாய இடுக்கண் நோக்கி எஞ்ஞான்றும் கழியாத இளிவு எய்தற்பாலது அன்று என்பதூஉம் அஃது எய்தினாலும் வருவது வரும் என்பதூஉம் தெளிவர் ஆகலான் செய்யார் என்றார்.
எற்று என்று இரங்குவ செய்யற்க யான் செய்தது எத்தன்மைத்து என்று பின் தானே இரங்கும் வினைகளை ஒருகாலும் செய்யாதொழிக செய்வானேல் மற்று அன்ன செய்யாமை நன்று அன்றி ஒருகால் மயங்கி அவற்றைச் செய்யும் தன்மையனாயினான் ஆயின் பின் இருந்து அவ்விரங்கல்களைச் செய்யாதொழிதல் நன்று.
அச்செயற்குப் பின்னிருந்து இரங்குவனாயின் அது தீரும் வாயில் அறிந்திலன் எனவும் திட்பமிலன் எனவும் பயனல்லன செய்கின்றான் எனவும் தன்பழியைத் தானே தூற்றுகின்றான் எனவும் எல்லாரும் இகழ்தலின் பின் இரங்காமை நன்று என்றார்.
ஈன்றாள் பசி காண்பான் ஆயினும் தன்னைப் பயந்தாளது பசியை வறுமையால் கண்டு இரங்கும் தன்மையினான் எனினும் சான்றோர் பழிக்கும் வினை செய்யற்க அது சுட்டி அறிவுடையார் பழிக்கும் வினைகளை ஒருவன் செய்யாதொழிக.
விளக்கம் இறந்த மூப்பினராய இருமுதுகுரவரும் கற்புடை மனைவியும் குழவியும் பசியான் வருந்தும் எல்லைக்கண் தீயன பலவுஞ் செய்தாயினும் புறந்தருக என்னும் அறநூற்பொது விதி பொருள்நூல் வழி ஒழுகுதலும் அரசர் தொழிற்கு உரியராதலும் நன்கு மதிக்கற்பாடும் உடைய அமைச்சர்க்கு எய்தாமைபற்றி இவ்வாறு கூறினார்.
பழி மலைந்து எய்திய ஆக்கத்தின் சாலாதார் தீய வினைகளைச் செய்து அதனாற் பழியைத் தம்மேற் கொண்டு பெற்ற செல்வத்தின் சான்றோர் கழி நல்குரவே தலை அதுமேற் கொள்ளாத சான்றோர் அனுபவிக்கும் மிக்க நல்குரவே உயர்ந்தது.
கடிந்த கடிந்து ஒரார் செய்தார்க்கு நூலோர் கடிந்த வினைகளைத் தாமும் கடிந்தொழியாது பொருள் நோக்கிச் செய்த அமைச்சர்க்கு அவைதான் முடிந்தாலும் பீழை தரும் அவை தூய அன்மையின் முடியா ஒருவாற்றான் முடியினும் பின் துன்பத்தையே கொடுக்கும்.
அழக்கொண்ட எல்லாம் அழப்போம் ஒருவன் தீயவினைகளைச் செய்து பிறர் இரங்கக் கொண்ட பொருளெல்லாம் இம்மையிலே அவன் தான் இரங்கப் போகாநிற்கும் நற்பாலவை இழப்பினும் பிற்பயக்கும் மற்றைத்தூய வினையான் வந்த பொருள்கள் முன் இழந்தானாயினும் அவனுக்குப் பின்னர் வந்து பயன் கொடுக்கும்.
சலத்தால் பொருள் செய்து ஏமார்த்தல் அமைச்சன் தீய வினைகளாற் பொருள் படைத்து அதனால் அரசனுக்கு ஏமஞ்செய்தல் பசுமட்கலத்துள் நீர் பெய்து இரீஇயற்றுபசிய மட்கலத்துள்ளே நீரைப் பெய்து அதற்கு ஏமஞ்செய்ததனோடு ஒக்கும்.
பிறரெல்லாம் ஏமாத்தல் என்று பாடமோதி அதற்கு மகிழ்தல் என்றும் இரீஇயற்று என்பதற்கு வைத்தாற்போலும் என்றும் உரைத்தார் அவர் அவை தன்வினையும் பிறிதின் வினையுமாய் உவமையிலக்கணத்தோடு மாறுகோடல் நோக்கிற்றிலர்.
வினைத் திட்பம் என்பது ஒருவன் மனத்திட்பம் வினை செய்தற்கண் திண்மை என்று சொல்லப்படுவது அதனை முடித்தற்குரியானோருவன் மனத்தினது திண்மை மற்றைய எல்லாம் பிற அஃது ஒழிந்தன எல்லாம் அதற்குத் திண்மை என்று சொல்லப்படா.
விளக்கம் ஒழிந்தனவாவன படை அரண் நட்பு முதலியவற்றின் திண்மைகள் அவையும் அதற்கு வேண்டுவனவாய் இனமாகலின் மற்றைய என்றும் வேண்டினும் அஃது இவ்வழிப் பயனிலவாகலின் பிற என்றும் கூறினார்.
விளக்கம் தேவர்க்கும் அசுரர்க்கும் அமைச்சுப் பூண்ட வியாழ வெள்ளிகளது துணிபு தொகுத்துப் பின் நீதிநூலுடையார் கூறியவாறு கூறுகின்றமையின் ஈண்டு வினைத்தூய்மையும் உடன் கூறினார்.
கடைக்கொட்கச் செய்தக்கது ஆண்மை செய்யப்படும் வினையை முடிவின்க புலப்படும் வகை முன்னெல்லாம் மறைத்துச் செய்வதே திட்பமாவது இடைக்கொட்கின் எற்றா விழுமம் தரும் அங்ஙனமின்றி இடையே புலப்படுமாயின் அப்புலப்பாடு செய்வானுக்கு நீங்காத இடும்பையைக் கொடுக்கும்.
வீறு எய்தி மாண்டார் வினைத்திட்பம் எண்ணத்தால் சிறப்பெய்திப் பிற இலக்கணங்களானும் மாட்சிமைப்பட்ட அமைச்சரது வினைத்திட்பம் வேந்தன் கண்ணே உறுதலை எய்தலான் எல்லாரானும் நன்கு மதிக்கப்படும்.
எண்ணிய எண்ணியாங்கு எய்துப தாம் எய்த எண்ணிய பொருள்கள் எல்லாவற்றையும் அவ்வெண்ணியவாறே எய்துவர் எண்ணியார் திண்ணியராகப் பெறின் எண்ணியர் அவற்றிற்கு வாயிலாகிய வினைக்கண் திண்மையுடையராகப் பெறின்.
உருள் பெருந்தேர்க்கு அச்சு ஆணி அன்னார் உடைத்து உருளா நின்ற பெரிய தேர்க்கு அச்சின்கண் ஆணிபோல வினைக்கண் திண்ணியாரையுடைத்து உலகம் உருவு கண்டு எள்ளாமை வேண்டும் அதனால் அவரை வடிவின் சிறுமைநோக்கி இதழ்தலை யொழிக.
அது வடிவாற் சிறிதாயிருந்தே பெரிய பாரத்தைக் கொண்டுய்க்கும் திட்பம் உடைத்து அதுபோல வடிவாற் சிறியராயிருந்தே பெரிய வினைகளைக் கொண்டுய்க்கும் திட்பம் உடைய அமைச்சரும் உளர் அவரை அத்திட்பம் நோக்கி அறிந்து கொள்க என்பதாம்.
கலங்காது கண்ட வினைக்கண் மனந்தெளிந்து செய்வதாகத் துணிந்த வினையின்கண் துளங்காது தூக்கம் கடிந்து செயல் பின் அசைதலின்றி நீட்டித் தலை யொழிந்து செய்க.
விளக்கம் கலங்கிய வழி ஒழிவதும் செய்வது போலத் தோன்றுமாதலின் தெளிந்து பலகால் ஆராய்ந்து தாம் செய்வதாக ஓர்த்த வினையைக் கலங்காது கண்டவினை என்றார்.
துன்பம் உறவரினும் முதற்கண் மெய்ம்முயற்சியால் தமக்குத் துன்பம் மிக வருமாயினும் இன்பம் பயக்கும் வினை துணிவு ஆற்றிச் செய்க அது நோக்கித் தளராது முடிவின் கண் இன்பம் பயக்கும் வினையைத் திட்பமுடையராய்ச் செய்க.
அஃதுடையார்க்கு அல்லது கணிகமாய முயற்சித்துன்பம் நோக்காது நிலையுதலுடைய பரிணாம இன்பத்தை நோக்கிச் செய்தல் கூடாமையின் துணிவாற்றிச் செய்க என்றார்.
வினைத்திட்பம் வேண்டாரை வினைத்திட்பத்தை இது நமக்குச் சிறந்தது என்று கொள்ளாத அமைச்சரை எனைத் திட்பம் எய்தியக்கண்ணும் ஒழிந்த திட்பங்கள் எல்லாம் உடையராயவிடத்தும் வேண்டாது உலகு நன்கு மதியார் உயர்ந்தோர்.
விளக்கம் மனத்தின்கண் திட்பமில்லாதார்க்குப் படை அரண் நட்பு முதலியவற்றின் திட்பங்களெல்லாம் உளவாயினும் வினை முடியாதாம் ஆகவே அவையெல்லாம் கெடும் என்பதுபற்றி உலகு வேண்டாது என்றார்.
சூழ்ச்சி முடிவு துணிவு எய்தல் விசாரத்திற்கு எல்லையாவது விசாரிக்கின்றான் இனி இது தப்பாது என்னும் துணிவினைப் பெறுதல் அத்துணிவு தாழ்ச்சியுள் தங்குதல் தீது அங்ஙனம் துணிவுபெற்ற வினை பின் நீட்டிப்பின்கண் தங்குமாயின் அது குற்றமுடைத்து.
தூங்கிச் செயற்பால தூங்குக நீட்டித்துச் செய்யும் பகுதியவாய வினைகளுள் நீட்டிக்க தூங்காது செய்யும் வினை தூங்கற்க நீட்டியாது செய்யும் வினைகளுள் நீட்டிக்க தூங்காது செய்யும் வினை தூங்கற்க நீட்டியாது செய்யும் வினைகளுள் நீட்டியாது ஒழிக.
இயலா இடம் ஒத்த காலமும் மெலிய காலமும் அவ்விரண்டு காலத்தும் சாமபேத தானங்களுள் அது முடியும் உபாயத்தாற் செய்க என்றார் அவை ஒன்றற்கொன்று வேறுபாடுடையவேனும் உடம்படுத்தற் பயத்தான் தம்முள் ஒக்கும் ஆகலின்.
வினை பகை என்ற இரண்டின் எச்சம் செய்யத் தொடங்கிய வினையும் களையத்தொடங்கிய பகையும் என்று சொல்லப்பட்ட இரண்டனது ஒழிவும் நினையுங்கால் தீயெச்சம் போலத் தெறும் ஆராயுங்கால் தீயினது ஒழிவு போலப் பின் வளர்ந்து கெடுக்கும்.
பொருள் கருவி காலம் வினை இடனொடு ஐந்தும் வினை செய்யுமிடத்துப் பொருளும் கருவியும் காலமும் வினையும் இடனுமாகிய இவ்வைந்தனையும் இருள் தீர எண்ணிச் செயல் மயக்கம் அற எண்ணிச் செய்க.
முடிவும் வினை செய்யுங்கால் அது முடிவதற்குளதாம் முயற்சியும் இடையூறும் அதற்கு வரும் இடையூறும் முற்றியாங்கு எய்தும் படுபயனும் அது நீங்கி முடிந்தால் தான் எய்தும் பெரும்பயனும் பார்த்துச் செயல் சீர் தூக்கிச் செய்க.
வினையான் வினை ஆக்கிக்கோடல் செய்கின்ற வினையாலே அன்னது பிறிதும் ஓர் வினையை முடித்துக் கொள்க நனைகவுள் யானையால் யானை யாத்தற்று அது மதத்தான் நனைந்த கபோலத்தினையுடைய யானையாலே அன்னது பிறிது மோர் யானையைப் பிணித்தனோடு ஒக்கும்.
நட்டார்க்கு நல்ல செயலின் விரைந்ததே வினை செய்வானால் தன் நட்டார்க்கு இனியவற்றைச் செய்தலினும் விரைந்து செய்யப்படும் ஒட்டாரை ஒட்டிக் கொளல் தன் பகைவரோடு ஒட்டாரைத் தனக்கு நட்பாக்கிக்கோடல்.
உறை சிறியார் ஆளும் இடஞ்சிறியராய அமைச்சர் உள் நடுங்கல் அஞ்சி தம்மின் வலியரால் எதிர்ந்தவழித் தம் பகுதி நடுங்கலை அஞ்சி குறைபெறின் பெரியார்ப் பணிந்து கொள்வார்.
அடியிலே மெலியாராயினார் தம் பகுதியும் அஞ்சி நீங்கின் முதலொடும் கெடுவராகலின் அது வாராமல் சிறிது கொடுத்தும் சந்தியை ஏற்றுக் கொள்க என்பதாம்.
அன்பு உடைமை தன் சுற்றத்தார்மாட்டு அன்புடையனாதலும் ஆன்ற குடிப்பிறத்தல் அமைச்சுப் பூணற்கு அமைந்த குடியின் கண் பிறத்தலும் வேந்து அவாம் பண்பு உடைமை அரசர் சாதி விரும்பும் பண்புடையன் ஆதலும் தூது உரைப்பான் பண்பு தூது வார்த்தை சொல்வானுக்கு இலக்கணம்.
விளக்கம் முன்னைய இரண்டனாலும் முறையே சுற்றத்தார்க்கும் தீங்கு வாராமல் தான் பேணியொழுகலும் தன் முன்னோர் தூதியல் கேட்டறிதலும் பெற்றாம்.
அன்பு தம் அரசன் மாட்டு அன்புடைமையும் அறிவு அவனுக்கு ஆவன அறியும் அறிவுடைமையும் ஆராய்ந்த சொல் வன்மை அவற்றை வேற்றரசரிடைச் சொல்லுங்கால் ஆராய்ந்து சொல்லுதல் வன்மையும் என தூது உரைப்பார்க்கு இன்றியமையாத மூன்று தூதுரைக்க உரியார்க்கு இன்றியமையாத குணங்கள் மூன்று.
வேலாருள் வென்றி வினை உரைப்பான் பண்பு வேலையுடைய வேற்றரசரிடைச் சென்று தன் அரசனுக்கு வென்றிதரும் வினையைச் சொல்லுவானுக்கு இலக்கணமாவது நூலாருள் நூல் வல்லன் ஆகுதல் நீதி நூலையுணர்ந்த அமைச்சரிடைத் தான் அந்நூலை வல்லானாதல்.
அறிவு இயற்கையாகிய அறிவும் உரு கண்டார் விரும்பும் தோற்றப் பொலிவும் ஆராய்ந்த கல்வி பலரோடு பலகாலும் ஆராயப்பட்ட கல்வியும் என இம்மூன்றன் செறிவு உடையான் நன்கு மதித்தற்கு ஏதுவாய இம்மூன்றனது கூட்டத்தை உடையான் வினைக்குச் செல்க வேற்று வேந்தரிடைத் தூது வினைக்குச் செல்க.
தொகச் சொல்லி வேற்றரசர்க்குப் பல காரியங்களைச் சொல்லும் வழிக் காரணவகையால் தொகுத்துச் சொல்லியும் தூவாத நீக்கி நகச் சொல்லி இன்னாத காரியங்களைச் சொல்லும் வழி வெய்ய சொற்களை நீக்கி இனிய சொற்களான் மனமகிழச் சொல்லியும் நன்றி பயப்பது தூதுஆம் தன்னரசனுக்கு நன்மையைப் பயப்பவனே தூதனாவான்.
விளக்கம் பல காரியங்கட்கு உடம்படாதார் பரம்பரையான் அவற்றிற்குக் காரணமாயது ஒன்றைச் சொல்ல அதனால் அவை விளையுமாறு உய்த்துணர அருமையானும் சுருக்கத்தானும் உடம்படுவர் இன்னாதவற்றிற்கு உடம்படாதார் தம் மனம் மகிழச் சொல்ல இவ்வின்னாமை காணாது உடம்படுவராதலின் அவ்விருவாற்றானும் தன் காரியம் தவறாமல் முடிக்க வல்லான் என்பதாம்.
கற்று நீதி நூல்களைக் கற்று செலச் சொல்லி தான் சென்ற கருமத்தைப் பகை வேந்தர் மனங்கொளச் சொல்லி கண் அஞ்சான் அவன் செயிர்த்து நோக்கின் அந்நோக்கிற்கு அஞ்சாது காலத்தால் தக்கது அறிவது தூதாம் காலத்தோடு பொருந்த அது முடிக்கத்தக்க உபாயம் அறிவானே தூதனாவான்.
விளக்கம் அவ்வுபாயம் அறிதற் பொருட்டு நீதி நூற்கற்வியும் அதனானன்றிப் பிறிதொன்றான் முடியுங்காலம் வரின் அவ்வாறு முடிக்கவேண்டுதலின் காலத்தால் தக்கது அறிதலும் இலக்கணமாயின.
கடன் அறிந்து வேற்றரசரிடத்துத் தான் செய்யும் முறைமையறிந்து காலம் கருதி அவர் செவ்வி பார்த்து இடன் அறிந்து சென்ற கருமஞ் சொல்லுதற்கு ஏற்ற இடம் அறிந்து எண்ணி சொல்லுமாற்றை முன்னே விசாரித்து உரைப்பான் தரை அவ்வாறு சொல்லுவான் தூதரின் மிக்கான்.
விளக்கம் செய்யும் முறையாவது அவர் நிலையும் தன் அரசன் நிலையும் தன் நிலையும் தூக்கி அவற்றிற்கு ஏற்பக் காணும் முறைமையும் சொல்லும் முறைமையும் முதலாயின.
எண்ணுதல் தான் அது சொல்லுமாறும் அதற்கு அவர் சொல்லும் உத்தரமும் அதற்குப்பின் தான் சொல்லுவனவுமாக இவ்வாற்றான் மேன்மேல் தானே கற்பித்தல்.
வடநூலார் இவ்விரு வகையாருடன் ஓலை கொடுத்து நிற்பாரையும் கூட்டித் தூதரைத் தலை இடை கடை என்று வகுத்துக் கூறினாராகலின் அவர் மதமும் தோன்றத் தலை என்றார்.
வழி உரைப்பான் பண்பு தன் அரசன் வார்த்தையை அவன் சொல்லியவாறே வேற்றரசர்க்குச் சென்று சொல்வானது இலக்கணமாவன தூய்மை பொருள் காமங்களால் தூயனாதலும் துணைமை தமக்கு அவரமைச்சர் துணையாந்தன்மையும் துணிவுடைமை துணிதலுடைமையும் இம்மூன்றன் வாய்மை இம்மூன்றோடு கூடிய மெய்ம்மையும் என இவை.
விளக்கம் பொருள் காமங்கள் பற்றி வேறுபடக் கூறாமைப் பொருட்டுத் தூய்மையும் தன் அரசனுக்கு உயர்ச்சி கூறிய வழி எம்மனோர்க்கு அஃது இயல்பு எனக்கூறி அவர் வெகுளி நீக்குதற் பொருட்டுத் துணைமையும் இது சொல்லின் இவர் ஏதஞ்செய்வர் என்று ஒழியாமைப் பொருட்டுத் துணிவுடைமையும் யாவரானும் தேறப்படுதற் பொருட்டு மெய்ம்மையும் வேண்டப்பட்டன.
விடு மாற்றன் வேந்தர்க்கு உரைப்பான் தன்னரசன் சொல்லிவிட்ட வார்த்தையை வேற்றரசர்க்குச் சென்று சொல்ல உரியான் வடுமாற்றம் வாய் சோரா வன் கணவன் தனக்கு வரும் ஏதத்திற் கஞ்சி அவனுக்குத் தாழ்வான வார்த்தையை வாய் சோர்ந்தும் சொல்லாத திண்மையை உடையான்.
இறுதி பயப்பினும் எஞ்ஞாது அவ்வார்த்தை தன் உயிர்க்கு இறுதி தருமாயினும் அதற்கு அஞ்சியொழியாது இறைவற்கு உறுதி பயப்பது தூதாம் தன் அரசன் சொல்லியவாறே அவனுக்கு மிகுதியை வேற்றரசரிடைச் சொல்லுவானே தூதனாவான்.
இகல் வேந்தர்ச் சேர்ந்து ஒழுகுவார் மாறுபாடுதலையுடைய அரசரைச் சேர்ந்தொழுகும் அமைச்சர் அகலாது அணுகாது தீக்காய்வார் போல்க அவரை மிக நீங்குவதும் மிகச் செறிவதும் செய்யாது தீக்காய்வார் போல இடை நிலத்திலே நிற்க.
மிக அகலின் பயன் கெடாது மிக அணுகின் அவமதிபற்றித் தெறும் வேந்தர்க்கு மிக அகலின் குளிர் நீங்காது மிக அணுகின் சுடுவதாய தீயோடு உளதாய தொழில் உவமம் பெறப்பட்டது.
ஆன்ற பெரியாரகத்து அமைந்த அரசர் அருகு இருந்தால் செவிச் சொல்லும் சேர்ந்த நகையும் அவித்து ஒழுகல் அவர் காண ஒருவன் செவிக்கண் சொல்லுதலையும் ஒருவன் முகம் நோக்கி நகுதலையும் தவிர்த்து ஒழுகுக.
மறை அரசனுக்குப் பிறரோடு மறை நிகழ்வுழி எப்பொருளும் ஓரார் யாதொரு பொருளையும் செவி கொடுத்துக் கோளாது தொடரார் அவனை முடுகி வினவுவதும் செய்யாது அப்பொருளை விட்டக்கால் கேட்க அம்மறைப் பொருளை அவன்தானே அடக்காது சொல்லியக்கால் கேட்க.